1988R2868 — LV — 26.03.1997 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS REGULA (EEK) Nr. 2868/88

(1988. gada 16. septembris),

kas nosaka sīki izstrādātus noteikumus Ziemeļrietumu Atlantijas Zvejniecības organizācijas pieņemtās kopējās starptautisko pārbaužu shēmas piemērošanai







EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1988. gada 9. jūnija Regulu (EEK) Nr. 1956/88, ar ko pieņem noteikumus Ziemeļrietumu Atlantijas Zvejniecības organizācijas pieņemtās kopējās starptautisko pārbaužu shēmas piemērošanai ( 1 ), un jo īpaši tās 4. pantu, tā kā būtu jānosaka sīki izstrādāti noteikumi kopējās starptautisko pārbaužu shēmas, še turpmāk “shēma”, ieviešanai un Regulas (EEK) Nr. 1956/88 ieviešanai, jo īpaši attiecībā uz to, kā pieņem un paziņo pagaidu plānu Kopienas dalībai shēmā, kā paziņo un izmeklē iespējamus pārkāpumus un kā dalībvalstis un Komisija sadarbojas šajos jautājumos; tā kā Zivsaimniecības resursu pārvaldības komiteja tās priekšsēdētāja noteiktajā termiņā nav sniegusi atzinumu, IR PIEŅĒMUSI ŠO REGULU.







1. pants

Dalībvalstis līdz katra gada 1. septembrim dara Komisijai zināmus to inspektoru vārdus un īpašo pārbaudes kuģu nosaukumus (ar to apzīmē zvejas kuģus, kas pārvadā inspektorus) un to helikopteru identitāti, kurus tās plāno norīkot shēmas uzdevumu veikšanai nākamajā kalendārajā gadā. Pamatojoties uz šo informāciju, Komisija sadarbībā ar dalībvalstīm izstrādā pagaidu plānu Kopienas dalībai shēmā attiecīgajā kalendārajā gadā un paziņo to NAFO izpildsekretāram un dalībvalstīm.

2. pants

Komisija izraugās iestādes, kas minētas shēmas 3. punktā.

3. pants

Kopienas inspektori, kam saskaņā ar Regulas (EEK) Nr. 1956/88 2. panta 1. punktu uzdots veikt shēmā noteiktos uzdevumus, darba dienā pēc pārbaudes veikšanas nosūta Eiropas Kopienu Komisijai Briselē, teleksa adrese 24189 FISEU-B, sīkas ziņas par pārkāpumiem, ko, iespējams, izdarījuši pārbaudītie kuģi. Inspektori ik pēc 10 dienām iesniedz Komisijai sarakstu ar pārbaudītajiem kuģiem.

Iespējama pārkāpuma gadījumā vai, ja ir atšķirības starp reģistrēto lomu un uz kuģa esošā lomas novērtējumu, Kopienas inspektori nosūta Komisijai pārbaudes ziņojuma kopiju ar apstiprinošiem dokumentiem, ieskaitot otrreizējus fotoattēlus, tiklīdz pārbaudes kuģis atgriežas ostā. Ja nav iespējamu pārkāpumu vai atšķirības starp reģistrētajiem lomiem un inspektora veikto uz klājā esošā loma novērtējumu, inspektors 20 dienu laikā pēc pārbaudes kuģa atgriešanās ostā nosūta Komisijai pārbaudes ziņojuma oriģinālu.

4. pants

1. Saņemot citas līgumslēdzējas puses ziņojumu par iespējamu pārkāpumu, ko pieļāvis Kopienas kuģis, Komisija informē šā kuģa karoga valsti, kas tūlīt rīkojas, lai saņemtu un pārbaudītu pierādījumus un veiktu turpmāku izmeklēšanu, kura vajadzīga, lai konstatētu iespējamo pārkāpumu. Cik bieži iespējams, Kopienas inspektors ir uz šā kuģa. Karoga valsts, kad vien iespējams, pārbauda šo kuģi, tam atgriežoties ostā.

Karoga valsts ļauj Komisijai pilnībā sadarboties ar tās līgumslēdzējas puses iestādēm, kas veikušas pārbaudi, lai nodrošinātu to, ka pierādījumus par iespējamo pārkāpumu sagatavo un saglabā tā, lai atvieglotu administratīvu rīcību vai tiesvedību.

2. Ja Kopienas kuģis ir veicis iespējamu pārkāpumu, par ko tam ziņo Kopienas inspektors, Komisija informē kuģa karoga valsti, kas tūlīt rīkojas, lai saņemtu un izskatītu pierādījumus, veiktu turpmāku izmeklēšanu, kura vajadzīga, lai konstatētu iespējamu pārkāpumu, kad vien iespējams, pārbaudītu kuģi, tam atgriežoties ostā, un pilnībā sadarbotos ar Komisiju, lai nodrošinātu, ka pierādījumus par iespējamu pārkāpumu sagatavo un saglabā tā, lai veicinātu administratīvu rīcību vai tiesvedību.

▼M1

4.a pants

1. Ja, ievērojot Regulas (EEK) Nr. 1956/88 pielikuma 10. punkta iii) apakšpunktu, NAFO inspektors attiecīgajām karoga dalībvalsts iestādēm paziņo par iespējamu nopietnu pārkāpumu, kas minēts Regulas (EEK) Nr. 1956/88 pielikuma 9. punktā un ko izdarījis zvejas kuģis, kurš peld ar attiecīgās dalībvalsts karogu, vai ja šādu informāciju saņem Komisija, tad šīs attiecīgās iestādes un Komisija tūlīt savstarpēji apmainās ar šo informāciju.

2. Saņemot 1. punktā paredzēto informāciju un citas līgumslēdzējas puses vai Kopienas programmas inspektoru paziņojumus par iespējamu nopietnu pārkāpumu, kas minēts Regulas (EEK) Nr. 1956/88 pielikuma 9. punktā un ko izdarījis Kopienas kuģis, Komisija, sadarbojoties ar karoga dalībvalsti, nodrošina to, ka kuģi 72 stundās pārbauda attiecīgi pilnvarots inspektors.

3. Komisija un karoga dalībvalsts sadarbojas, lai pēc iespējas drīz noteiktu, vai 2. punktā minēto pārbaudi veiks Kopienas inspektors, kas norīkots programmas izpildei, vai karoga dalībvalsts attiecīgo iestāžu norīkotais inspektors.

4. Attiecīgi pilnvarotais inspektors uzkāpj uz attiecīgā zvejas kuģa un apskata NAFO inspektora atklātā iespējamā nopietnā pārkāpuma detaļas, un pēc iespējas drīz pārraida šīs apskates rezultātu attiecīgajai karoga dalībvalsts iestādei un Komisijai.

5. Ja pēc šā rezultāta paziņošanas izrādās, ka iespējamais pārkāpums ir nopietns, tad saskaņā ar pārkāpumu definīciju Regulas (EEK) Nr. 1956/88 pielikuma 9. punktā karoga dalībvalsts attiecīgā iestāde pēc vajadzības 24 stundās pati prasa vai pilnvaro attiecīgi pilnvaroto inspektoru prasīt, lai kuģis dodas uz izraudzītu ostu saskaņā ar Regulas (EEK) Nr. 1956/88 pielikuma 10. punkta ii) apakšpunktu.

Pēc kādas dalībvalsts lūguma Komisija pirmajā daļā minēto termiņu var pagarināt ne vairāk kā līdz 72 stundām.

Novirzot kuģi no maršruta, attiecīgi pilnvarotais inspektors veic visus pasākumus, kas vajadzīgi, lai nodrošinātu pierādījuma drošību un saglabāšanu, tostarp pēc vajadzības aizzīmogo kuģa tilpni turpmākai pārbaudei piestātnē.

6. Kad aizdomās turētais kuģis ieradies ostā, uz ko tas novirzīts, kuģi karoga dalībvalsts uzraudzībā pilnībā pārbauda, un pārbaudē pēc vēlēšanās var piedalīties jebkuras citas līgumslēdzējas puses NAFO inspektors. Karoga dalībvalsts nekavējoties informē Komisiju par pārbaudes rezultātiem, izmantojot veidlapu, kas parādīta šīs regulas I pielikumā, un par pasākumiem, ko tā veikusi saistībā ar pārkāpumu.

7. Ja karoga dalībvalsts attiecīgā iestāde neprasa, lai kuģi novirza uz ostu saskaņā ar Regulas (EEK) Nr. 1956/88 pielikuma 10. punkta ii) apakšpunktu, tad tā nekavējoties informē Komisiju par iemesliem, kuru dēļ tā pieņēmusi šādu lēmumu. Komisija par minēto lēmumu un tā pieņemšanas iemesliem attiecīgi informē NAFO Izpildsekretariātu.

4.b pants

1. Ja Kopienas inspektoriem ir aizdomas, ka zvejas kuģis ar kādas līgumslēdzējas puses karogu izdarījis nopietnu pārkāpumu, kas minēts Padomes Regulas (EEK) Nr. 1956/88 pielikuma 9. punktā, tad attiecīgie inspektori par to 24 stundās informē attiecīgās karoga valsts iestādes un NAFO Izpildsekretariātu, iesniedzot visu pamatojumu viņu aizdomām, ka kuģis ir izdarījis iespējamu nopietnu pārkāpumu. Komisija nosūta dalībvalstīm NAFO Izpildsekretariātam adresētā paziņojuma kopiju.

2. Komisija, vienojoties ar to līgumslēdzēju pusi, kas atbild par kuģi, izlemj, vai, kuģi novirzot uz ostu, Kopienas inspektoram jāpaliek uz kuģa. Komisija izlemj arī to, vai Kopienas inspektoram jābūt klāt aizdomās turētā kuģa pilnīgajā pārbaudē ostā.

▼B

5. pants

1. Saņemot citas līgumslēdzējas puses paziņojumu par atšķirībām starp reģistrēto un inspektora novērtēto Kopienas kuģa lomu, Komisija informē šā kuģa karoga valsti. Komisija arī informē pārbaudes kuģus, kurus Kopiena ir norīkojusi shēmā noteikto uzdevumu veikšanai un kuri atrodas (NAFO) pārvaldes rajonā. Cik bieži iespējams, Kopienas inspektors ir uz attiecīgā kuģa. Karoga valsts attiecīgās iestādes palīdz Komisijai pilnībā sadarboties ar inspektoru, lai nodrošinātu to, ka pierādījumus sagatavo un saglabā tādā formā, kas atvieglotu jebkādu administratīvu rīcību un tiesvedību, un veic vajadzīgo turpmāko izmeklēšanu, lai varētu noteikt attiecīgus turpmākus pasākumus.

2. Ja ir atšķirības starp reģistrēto un Kopienas inspektora novērtēto Kopienas kuģa lomu, tad Komisija informē karoga valsti, kas sadarbojas ar Komisiju, lai nodrošinātu to, ka pierādījumus sagatavo un saglabā tā, lai atvieglotu jebkādu administratīvu rīcību vai tiesvedību, un veic vajadzīgo turpmāko izmeklēšanu, lai varētu noteikt attiecīgus turpmākus pasākumus.

6. pants

Ja nav konstatēti iespējami pārkāpumi vai atšķirības starp reģistrēto vai inspektora novērtēto lomu uz klāja, tad Kopiena, tiklīdz ir iespējams, nosūta pārbaudīto kuģu karoga valstīm pārbaudes ziņojumu oriģinālus, ko tai nosūtījuši Kopienas inspektori vai cita līgumslēdzēja puse.

7. pants

To ziņojumu kopijas, kurus snieguši Kopienas inspektori un kuri attiecas uz citas attiecīgās līgumslēdzējas puses kuģiem un to iespējamiem pārkāpumiem vai atšķirībām starp reģistrēto un inspektoru novērtēto lomu, Komisija kopā ar apstiprinošiem dokumentiem, ieskaitot otrreizējos fotoattēlus, tiklīdz iespējams, nosūta pārbaudītā kuģa līgumslēdzējas puses attiecīgajām iestādēm.

8. pants

Komisija nosūta NAFO izpildsekretāram visu Kopienas inspektoru sniegto pārbaudes ziņojumu kopijas.

9. pants

▼M1

Informāciju, kas prasīta šā panta 1. un 2. punktā, saskaņā ar paraugu II pielikumā un informāciju, kura prasīta šā panta 3. punktā, saskaņā ar paraugu III pielikumā visas dalībvalstis dara zināmu Komisijai katru gadu līdz 25. janvārim par laikposmu no 1. jūlija līdz 31. decembrim un katru gadu līdz 25. augustam par laikposmu no 1. janvāra līdz 30. jūnijam:

▼B

1) to pasākumu rezultātus, kuri veikti attiecībā uz iespējamiem pārkāpumiem, ko pieļāvuši to kuģi; iespējamos pārkāpumus ik gadu, līdz veic attiecīgos pasākumus, iekļauj sarakstā, un piemērotās sankcijas apraksta īpašos noteikumos;

2) jebkādas būtiskas atšķirības starp zvejas žurnālos reģistrētajiem un inspektoru novērtētajiem lomiem uz klāja, norādot arī veiktās turpmākās darbības. Atšķirību uzskata par būtisku, ja inspektora novērtējums atšķiras no zvejas žurnālā reģistrētā loma par 20 % vai vairāk;

▼M1

3) jebkuru būtisku atšķirību starp Kopienas zvejas kuģa atrašanās vietu, kas reģistrēta “NAFO ziņojumā”, un faktisko atrašanās vietu, kura noteikta kuģa pārbaudē.

9.a pants

Dalībvalstu kompetentās iestādes un Komisija informāciju savstarpēji pārraida ar to attiecīgo iestāžu starpniecību, par kurām sniegtas ziņas IV pielikumā.

▼B

10. pants

Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.

▼M1









I PIELIKUMS

ZIEMEĻRIETUMU ATLANTIJAS ZVEJNIECĪBAS ORGANIZĀCIJA (NAFO)

Informācija par pārbaudi









II PIELIKUMS

ZIEMEĻRIETUMU ATLANTIJAS ZVEJNIECĪBAS ORGANIZĀCIJA

Informācija par atšķirībām nozvejas reģistrācijā un/vai acīmredzamiem pārkāpumiem









III PIELIKUMS

ZIEMEĻRIETUMU ATLANTIJAS ZVEJNIECĪBAS ORGANIZĀCIJA

Informācija par atšķirībām starp NAFO ziņojumu un pārbaudes ziņojumu









IV PIELIKUMS

ZIŅAS PAR KOMPETENTAJĀM IESTĀDĒM

VĀCIJA







Nosaukums BUNDESANSTALT FÜR LANDWIRTSCHAFT UND ERNÄHRUNG Adrese Palmaille 9 D-22767 Hamburg Tālruņa numurs (49 40) 389 05-173 Faksa numurs (49 40) 389 05-128 Teleksa numurs 0124 763 Elektroniskā pasta adrese — Pieņemšanas laiks No pirmdienas līdz ceturtdienai no 7.00 līdz 16.00 Piektdienās no 7.00 līdz 14.00

DĀNIJA







Nosaukums FISKERIDIREKTORATET Adrese Stormgade 2 DK-1740 København K. Tālruņa numurs (45) 33 96 36 09 Faksa numurs (45) 33 93 39 00 Teleksa numurs 16144 fm dk Elektroniskā pasta adrese — Pieņemšanas laiks Visu diennakti

SPĀNIJA







Nosaukums DIRECCIÓN GENERAL DE RECURSOS PESQUEROS Adrese Calle Ortega y Gasset, 57 E-28006 Madrid Tālruņa numurs (34 1) 402 50 00 Faksa numurs (34 1) 402 02 12 Teleksa numurs — Elektroniskā pasta adrese — Pieņemšanas laiks No pirmdienas līdz piektdienai no 8.00 līdz 15.00

PORTUGĀLE







Nosaukums INSPECÇÃO-GERAL DAS PESCAS Adrese Ed. Vasco da Gama Alcântara-Mar P-1350 Lisboa Tālruņa numurs (351 1) 391 35 81/52 Faksa numurs (351 1) 397 91 93 Teleksa numurs 60339 SEPGC P Elektroniskā pasta adrese — Pieņemšanas laiks No pirmdienas līdz piektdienai no 9.00 līdz 13.00 un no 14.00 līdz 18.30

APVIENOTĀ KARALISTE







Nosaukums MINISTRY OF AGRICULTURE, FISHERIES AND FOOD Adrese Nobel House 17 Smith Square UK-London SW1P 3JR Tālruņa numurs (44 171) 270 89 60 Faksa numurs (44 171) 270 81 25 Teleksa numurs 88 93 51 fish lw g Elektroniskā pasta adrese — Pieņemšanas laiks Visu diennakti

EIROPAS KOMISIJA







Nosaukums DIRECTION GÉNÉRALE DE LA PÊCHE Adrese Rue Joseph II 99 D-1049 Bruxelles Tālruņa numurs (32 2) 299 11 11 Faksa numurs (32 2) 296 23 38 Teleksa numurs 24189 fiseu b Elektroniskā pasta adrese telecom@dg14.cec.be X 400 S = TELECOM; O = DG14; P = CEC; A = RTT; C = BE Pieņemšanas laiks No pirmdienas līdz piektdienai visu diennakti